Apollo 13: “Uspješan promašaj” prije 40 godina
Jim Lovell, Fred Haise i Jack Swigert trebali su da budu treća posada na Mjesecu. Njihov san raspršen je dva dana nakon uzlijetanja
“Bio je to neuspjeh u odnosu na planirano, ali i trijumf ljudi koji su se neočekivano našli pred izazovom koji nisu naslućivali, nikada ga planirali, niti su ikada bili obučavani za takvu mogućnost. Biti u stanju prevazići takvu situaciju zaista je bio uspjeh” – kaže bivši astronaut Jim Lovell, zapovjednik leta Apollo 13. Astronauti Jim Lovell, Jack Swigert i Fred Haise trebalo je da u aprilu 1970. godine slete na Mjesec. Da je misija Apollo 13 protekla kako je planirano bilo bi to treće slijetanje čovjeka na površinu najbližeg Zemljinog susjeda. Upravo zbog toga o misiji Apollo 13 mediji jedva da su izvještavali. ” - prisjeća se Jim Lovell. On i Fred Haise i Jack Swigert trebali su da budu treća posada koja će sletjeti na Mjesec. Njihov san raspršen je dva dana nakon polijetanja Apolla 13. Eksplozijom je oštećen lunarni modul i.... umjesto misije koja nije izazivala neku veću pozornost javnosti, svijet je bio prosto zarobljen iščekivanjem krajnjeg ishoda drame u svemiru. Uslijedili su sati i dani neizvjesnosti, u počast atronautima držane su čak i minute šutnje, svijet je pratio dramu grozničavih analiza kojima su stručnjaci NASA-e i astronauti nastojali naći načina za bezbjedno vraćanje posade iz svemira. Tokom pet kriznih i kritičnih dana, traženo je, korak po korak, spasonosno rješenje. Astronauti su morali vrlo racionalno koristiti vodu i hranu, lunarni modul iskorišten je kao spasilački čamac za vraćanje astronauta u komandni modul kojim će se vratiti na zemljinu površinu. Zapravo, sletjeti u vode Pacifičkog okeana. Sva trojica astronauta su preživjela, a misija Apollo 13 nazvana je "uspješan promašaj." - ističe gospodin Lovell. "Uspješni promašaj" Apolla 13 bio je i tema istoimenog filma, snimljenog 1995. godine, u kojem je lik astronauta Jima Lovella tumačio Tom Hanks. Jim Lovell nije više letio u svemir. San o slijetanju na Mjesec ostao je nedosanjan, a film o misiji sa sretnim završetkom.... - kaže gospodin Lovell. Četrdeseta godišnjica "uspješnog promašaja" misije Apollo 13 biće obilježena nizom događaja u Adler Planetarium-u u Čikagu i svemirskom centru Kennedy na Floridi. Uz Jima Lovella biće i njegov kolega, astronaut Fred Haise. Jack Swigert, treći član posade, preminuo je 1982. godine. Program sadašnjih svemirskih letova NASA planira okončati do kraja ove godine. Jim Lovell smatra da to nije dobro jer se u tom slučaju Sjedinjene Američke Države isključuju iz podrške Međunarodnoj svemirskoj stanici. Gospodin Lovell kaže da NASA sada nema definirane ciljeve svemirskog programa. On je zagovornik projekta čovjekovog leta na Mars, ali takođe želi povratak Amerikanaca na Mjesec, tamo gdje je bio spriječen da sleti, spriječen da i on, kao Neil Armstrong, prvi čovjek na Mjesecu, napravi "mali korak za čovjeka, a veliki za čovječanstvo."